**Oznámenie o aktualizácii č. 1 výzvy č. 59/PRV/2022**

Pôdohospodárska platobná agentúra oznamuje, že aktualizovala Výzvu č. 59/PRV/2022 pre opatrenie 8 – Investície do rozvoja lesných oblastí a zlepšenia životaschopnosti lesov, podopatrenie 8.5 – Podpora na investície do zlepšenia odolnosti a environmentálnej hodnoty lesných ekosystémov Programu rozvoja vidieka SR 2014 – 2022, činnosť: Budovanie a obnova občianskej a poznávacej infraštruktúry v lesných ekosystémoch.

Aktualizovaná výzva je zverejnená na webovom sídle PPA: [PPA](https://www.apa.sk/) / [Projektové podpory](https://www.apa.sk/projektove-podpory-123)  / [Implementácia programov](https://www.apa.sk/projektove-podpory)  / [PRV 2014-2020](https://www.apa.sk/prv-2014-2020)  / [Výzvy](https://www.apa.sk/prv-2014-2020-vyzvy)  / [Opatrenie 8](https://www.apa.sk/opatrenie-8)  / [Podopatrenie 8.5](https://www.apa.sk/podopatrenie-8-5)  / [59/PRV/2022](https://www.apa.sk/59-prv-2022)

**Aktualizáciou výzvy sa:**

1. predĺžil sa termín uzatvorenia výzvy na 30.11.2022;
2. vo výzve na strane 16, kapitola 2.7.2 Výberové kritériá, bod 2.7.2.3 a vo formulári ŽoNFP, výberové kritérium č. 3 sa doplnil text „V prípade ak obhospodarovateľ lesa nemá schválený PSoL z dôvodu neukončeného konania o schválení PSoL, predkladá obhospodarovateľ lesa stanovisko orgánu štátnej správy (príslušný okresný úrad - pozemkový a lesný odbor) o odsúhlasení hospodárskych opatrení v období skončenia PSoL do schválenia návrhu PSoL (§ 41 ods. 15, resp. § 59 písm. i) zákona č. 326/2005 Z. z.)“
3. vo výzve na strana 16, kapitola 2.7.2 Výberové kritériá, bod 2.7.2.6 a vo formulári ŽoNFP výberové kritérium č. 6 sa upravil text na nasledovné znenie „Informovanie, resp. súhlas miestne príslušnej poľovníckej organizácie s navrhovanou trasou cykloturistickej trasy alebo s umiestnením turistickej infraštruktúry v danej lokalite územia. V prípade, ak projekt realizuje obhospodarovateľ lesa postačuje preukázanie informačnej povinnosti“. Doplnila sa forma a spôsob preukázania nasledovne:

* Súhlas miestne príslušnej poľovníckej organizácie (ak je žiadateľom občianske združenie)
* Doklad preukazujúci splnenie informačnej povinnosti (ak je žiadateľom obhospodarovateľ lesa)

1. v prílohe č. 1 výzvy Formulár ŽoNFP, časť C Prílohy k ŽoNFP sa v bode 5 písm. a) doplnil text „resp. § 59 písm. i)“
2. v prílohe č. 1 výzvy Formulár ŽoNFP, časť C Prílohy k ŽoNFP sa v bode 12 upravil text na nasledovné znenie: „Informovanie, alebo súhlas miestne príslušnej poľovníckej organizácie

* Doklad preukazujúci o informovaní miestne príslušnej poľovníckej organizácie o navrhovanej trase cykloturistickej trasy alebo o umiestnení turistickej infraštruktúry v danej lokalite územia (relevantné pre novú infraštruktúru) v elektronickej forme ako sken originálu (v prípade obhospodarovateľov lesov)
* Súhlas miestne príslušnej poľovníckej organizácie s navrhovanou trasou cykloturistickej trasy alebo s umiestnením turistickej infraštruktúry v danej lokalite územia (relevantné pre novú infraštruktúru) v elektronickej forme ako sken originálu (v prípade občianskych združení)

Zdôvodnenie aktualizácie:

* odstránenie formálnych nedostatkov vo výzve a prílohách ŽoNFP
* doplnenie informácií a objasnení pre žiadateľov v rámci niektorých častí výzvy a jej príloh
* zmena termínu uzavretia výzvy na základe rozhodnutia riadiaceho orgánu v súvislosti s požiadavkou štátneho podniku LESY SR